

VLADA REPUBLIKE HRVATSKE

10. listopada 2019.

|  |  |
| --- | --- |
| **Predlagatelj:** | Ministarstvo mora, prometa i infrastrukture |
| **Predmet:** | Prijedlog odluke o davanju suglasnosti na Odluku Županijske skupštine Primorsko-goranske županije o izmjenama i dopunama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije |

**Prijedlog**

Na temelju članka 31. stavka 2. Zakona o Vladi Republike Hrvatske (Narodne novine, br. 150/11, 119/14 93/16 i 116/18), a u vezi s člankom 74. stavkom 1. Zakona o pomorskom dobru i morskim lukama (Narodne novine, br. 158/03, 100/04, 141/06, 38/09, 123/11 - Odluka Ustavnog suda Republike Hrvatske i 56/16), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_\_\_\_\_\_\_ donijela

**O D L U K U**

**o davanju suglasnosti na Odluku Županijske skupštine Primorsko-goranske županije o izmjenama i dopunama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije**

**I.**

Daje se suglasnost na Odluku o izmjenama i dopunama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije, klase: 021-04/19-01/3, urbroja: 2170/1-01-01/5-19-44, koju je donijela Županijska skupština Primorsko-goranske županije, na sjednici održanoj 30. svibnja 2019. godine, a kojom se utvrđuje obuhvat lučkog područja za luke Dobra (Bakarac) i Neriz (Šmrika), te proširuje obuhvat lučkog područja za luke Bakarac, Kraljevica, Kostrena – bazen Žurkovo, Crikvenica i Smokvica Krmpotska (Novi Vinodolski).

**II.**

Ova Odluka stupa na snagu danom donošenja, a objavit će se u Narodnim novinama.

Klasa:

Urbroj:

Zagreb,

PREDSJEDNIK

mr. sc. Andrej Plenković

**OBRAZLOŽENJE**

Temeljem članka 74. stavaka 1. i 2. Zakona o pomorskom dobru i morskim lukama („Narodne novine“, br. 158/03, 100/04, 141/06, 38/09, 123/11 i 56/16), Županijska skupština utvrđuje lučko područje za sve luke otvorene za javni promet županijskog i lokalnog značaja na svom području, u skladu s prostornim planovima i uz suglasnost Vlade Republike Hrvatske, a lučka uprava je dužna predložiti promjenu akta o lučkom području ako to zahtijevaju razvojni, gospodarski, administrativni ili drugi razlozi.

Sukladno članku 20. stavcima 4. i 5. *Pravilnika o kriterijima za određivanje namjene pojedinog dijela luke otvorene za javni promet županijskog i lokalnog značaja, načinu plaćanja veza, uvjetima korištenja, te određivanja maksimalne visine naknade i raspodjele prihoda* („Narodne novine“, br. 94/07, 79/08, 114/12 i 47/13), sve lučke uprave koje upravljaju lukama otvorenim za javni promet od županijskog i lokalnog značaja dužne su izraditi cjelokupni prikaz obuhvata lučkog područja na digitalnom ortofoto planu (DOF) s uklopljenom kopijom katastarskog stanja, a sve na način da se obuhvate i sva područja koja se u stvarnosti koriste kao lučka područja, a izvan su lučkog sustava, te na tako izrađen prijedlog ishoditi potvrdu nadležnog upravnog tijela za provedbu dokumenata prostornoga uređenja da obuhvat lučkog područja nije u suprotnosti s dokumentima prostornoga uređenja i dostaviti osnivaču s prijedlogom za promjenom akta o lučkom području.

Odlukom o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije („Službene novine“, br. 7/99, 20/01, 14/03, klasa: 022-04/08-03/33, urbroj: 2170/1-05-01/6-08-09 od 13. studenog 2008. godine, klasa: 021-04/11-01/7, urbroj: 2170/1-01-01/4-11-27 od 27. listopada 2011. godine, klasa: 021-04/12-01/7, urbroj: 2170/1-01-01/4-12-51 od 13. rujna 2012. godine, 14/13, 3/14, 26/14, 42/14, 27/15, 30/15, 32/15, 34/15, 41/15, 18/16, 15/17, 34/17, 3/18, 12/18, 22/18-pročišćeni tekst, 4/19) utvrđeno je lučko područje luka otvorenih za javni promet županijskog i lokalnog značaja na području Primorsko-goranske županije.

Na svojoj 11. sjednici održanoj dana 30. svibnja 2019. godine Županijska skupština Primorsko-goranske županije donijela je Odluku o izmjenama i dopunama Odluke o utvrđivanju lučkog područja u lukama otvorenim za javni promet od županijskog i lokalnog značaja na području Primorsko-goranske županije (klasa: 021-04/19-01/3, urbroj: 2170/1-01-01/5-189-44), te je dopisom od dana 21. lipnja 2019. godine zatražila suglasnost Vlade Republike Hrvatske.

Odlukom se:

* utvrđuje obuhvat granice lučkog područja za luke **Dobra (Bakarac)** i **Neriz (Šmrika)**
* usklađuje (proširuje) obuhvat lučkog područja s prostorno planskom dokumentacijom za luke **Bakarac** i **Kraljevica**
* proširuje obuhvat lučkog područja za luke **Kostrena – bazen Žurkovo**, **Crikvenica** i **Smokvica Krmpotska (Novi Vinodolski)**

U odnosu na luke **Kraljevica, Bakarac, Dobra i Neriz** radi se o potvrdi utvrđenih granica lučkog područja iz 1999. i 2011. godine, a površine lučkog područja su sljedeće:

* Luka Bakarac kopno 930,718 m2, more 14.303,664 m2
* Luka Kraljevica – kopno 2.507,107 m2, more 46.924,589 m2
* Luka Dobra – kopno 2.827,068 m2, more 8.279,945 m2
* Luka Neriz – kopno 2.456,843 m2, more 12.177,952 m2

Luka **Kostrena - bazen Žurkovo** se proširuje na kopnu za 1.495,00 m2, a u moru za 15.605,00 m2. Svrha proširenja je zaokružena prirodna cjelina zbog budućeg uređenja cijele luke. Trenutno nema vezova, tj. može se urediti privremeno sidrište.

**Luka Smokvica – Krmpotska** se proširuje za 750,00 m2, a lučko područje koristit će se za potrebe priveza domaćeg stanovništva te za potrebe sezonskog veza. Ukupan kapacitet bio bi cca. 80 vezova.

Izmjene obuhvata luke **Crikvenica** odnosi se na obuhvat sidrišta luke, a površina proširenog područja iznosi 240.322,85 m2.

Za navedene luke ishođena je potvrda nadležnog upravnog tijela za provedbu dokumenata prostornoga uređenja da obuhvat lučkog područja nije u suprotnosti s dokumentima prostornoga uređenja, stoga je ovo Ministarstvo izradilo prijedlog Odluke o davanju suglasnosti na Odluku Županijske skupštine Primorsko-goranske županije o izmjenama i dopunama Odluke o utvrđivanju lučkog područja u lukama otvorenim za javni promet županijskog i lokalnog značaja na području Primorsko-goranske županije.